Η **Σουζιάνα "Σούζι" Λεβόνοβνα Κεντικιάν** (αρμενικά: *Սյուզի Կենտիկյան* και γερμανικά: *Susianna Kentikian*, 11 Σεπτεμβρίου 1987) είναι Γερμανίδα πρώην πυγμάχος αρμενικής καταγωγής που αγωνιζόταν στην κατηγορία της μύγας (flyweight). Γεννήθηκε στο Γερεβάν της ΣΣΔ Αρμενίας αλλά σε ηλικία πέντε ετών εγκατέλειψε μαζί με την οικογένειά της την Αρμενία εξαιτίας του πολέμου στο Ναγκόρνο-Καραμπάχ. Τελικά εγκαταστάθηκε μόνιμα στο Αμβούργο της Γερμανίας όπου μερικά χρόνια αργότερα ξεκίνησε την ενασχόλησή της με την πυγμαχία. 

Το 2005, μετά από μια επιτυχημένη πορεία ως ερασιτέχνιδα μεταπήδησε στην επαγγελματική πυγμαχία. Κατά τη διάρκεια της καριέρας της έχει αναδειχτεί τέσσερις φορές παγκόσμια πρωταθλήτρια σε μεγάλες διοργανώσεις (3 τίτλοι στο WBA και ένας στο WBO) και άλλες τρεις σε παγκόσμιες διοργανώσεις μικρότερης εμβέλειας (WIBF και GBU). Στα πλαίσια της επαγγελματικής της καριέρας ήταν αήττητη μέχρι το 2012, ενώ έδωσε τον τελευταίο της αγώνα το 2016. Η Κεντικιάν είναι επίσης γνωστή με το παρωνύμιο *Killer Queen*, το οποίο είναι εμπνευσμένο από το ομώνυμο τραγούδι των Queen.

Βιογραφία
---------

### Πρώτα χρόνια

Η Κεντικιάν γεννήθηκε το 1987 στο Γερεβάν της Αρμενίας (τότε αποτελούσε κομμάτι της Σοβιετικής Ένωσης) και έχει ύψος 155 εκ. Το 1992 η οικογένειά της εγκατέλειψε την Αρμενία εξαιτίας της κλήσης του κτηνίατρου πατέρα της σε επιστράτευση στα πλαίσια του πολέμου στο Ναγκόρνο-Καραμπάχ. Μετά από διαμονή σε διάφορες χώρες (Γερμανία, Μολδαβία και Ρωσία), η Κεντικιάν και η οικογένειά της εγκαταστάθηκαν στο Αμβούργο της Γερμανίας ως πρόσφυγες, ενώ η παραμονή τους στη χώρα οριστικοποιήθηκε μόλις το 2005, όταν η Κεντικιάν μεταπήδησε στον χώρο της επαγγελματικής πυγμαχίας, εξασφαλίζοντας μόνιμο εισόδημα. Ενδιάμεσα, παράλληλα με τις σχολικές της υποχρεώσεις εργαζόταν από τα 16 της ως καθαρίστρια σε τοπικό γυμναστήριο προκειμένου να βοηθήσει οικονομικά την οικογένειά της, ενώ η ενασχόλησή της με την πυγμαχία ξεκίνησε όταν εκείνη ήταν δώδεκα ετών. Το 2008 η Κεντικιάν απέκτησε τη γερμανική υπηκοότητα.

### Επαγγελματική καριέρα

Η Κεντικιάν το 2013.
Μετά από μια επιτυχημένη πορεία ως ερασιτέχνιδα (24 νίκες - 1 ήττα), η Κεντικιάν έγινε επαγγελματίας το 2005 και έδωσε τον πρώτο της επαγγελματικό αγώνα τον Ιανουάριο του ίδιου έτους όταν επικράτησε στο Μαγδεβούργο της Βουλγάρας Ιλιάνα Μπόνεβα. Τους επόμενους μήνες, αφενός το αήττητο σερί της και αφετέρου το γεγονός πως είχε κερδίσει τη συντριπτική πλειοψηφία των αντιπάλων της με νοκ άουτ τράβηξαν πάνω της τα φώτα της δημοσιότητας. Το 2006 η Κεντικιάν κέρδισε τον πρώτο της επαγγελματικό τίτλο και τον Σεπτέμβριο του ίδιου έτους κατέκτησε τον πρώτο διεθνή της τίτλο (WIBF), επικρατώντας στον τέταρτο γύρο με τεχνικό νοκ άουτ της Αμερικανίδας Μαριμπέλ Ζουρίτα. Επιπλέον, στις 16 Φεβρουαρίου του 2007 επικράτησε - εκ νέου με τεχνικό νοκ άουτ - της Καρολίνα Αλβάρεζ από τη Βενεζουέλα, κερδίζοντας με αυτόν τον τρόπο τον παγκόσμιο τίτλο του WBA στην κατηγορία της μύγας (flyweight). Το 2009 κατέκτησε τον νεοσύστατο τίτλο του WBO επικρατώντας στο Ρόστοκ της έμπειρης και μέχρι τότε αήττητης Τουρκάλας (με γερμανική υπηκοότητα) Τζούλια Σαχίν και τα επόμενα χρόνια διατήρησε τους τίτλους της δημιουργώντας ένα ρεκόρ 29 νικών σε ισάριθμους αγώνες.

Τον Μάιο του 2012, η Κεντικιάν υπέστη την πρώτη ήττα της επαγγελματικής της καριέρας, χάνοντας στα σημεία από την Αμερικανίδα Μελίσσα ΜακΜόροου, με συνέπεια να απολέσει τους τίτλους της στις διοργανώσεις WBO και WIBF. Το ίδιο έτος απόλεσε και τον τίτλο στη διοργάνωση της WBA, χάνοντας εκ νέου στα σημεία, από την επίσης Αμερικανίδα, Καρίνα Μορένο, ανακτώντας ωστόσο τον συγκεκριμένο τίτλο τον Ιούλιο του 2013 σε επαναληπτικό με τη Μορένο. Τον Δεκέμβριο του 2013 υπερασπίστηκε επιτυχώς τον τίτλο της στο WBA επικρατώντας στη Στουτγκάρδη της Ιταλίδας πρωταθλήτριας Ευρώπης, Σιμόνα Γκαλάσι.

Ο τελευταίος αγώνας της Κεντικιάν διεξήχθη στις 30 Ιουλίου του 2016 στην Alsterdorfer Sporthalle του Αμβούργου απέναντι στην Κροάτισσα Νεβένκα Μίκουλιτς, όπου η Γερμανίδα πυγμάχος επικράτησε στα σημεία σημειώνοντας την τριακοστή έκτη νίκη της σε 39 αγώνες (ακόμη μετράει δύο ήττες, καθώς και έναν αγώνα που διεκόπη με αντίπαλο τη Μεξικανή Αρελί Μουτσίνιο τον Ιούλιο του 2010) και διατηρώντας τους τίτλους της στις διοργανώσεις WIBF και GBU. Στα τέλη του 2017, εξαιτίας της αποχής της από την ενεργό δράση για χρονικό διάστημα μεγαλύτερο του ενός έτους, της αφαιρέθηκε ο τίτλος στο WBA.

### Εξωαθλητική ζωή

Η Κεντικιάν είναι από το 2010 εκπρόσωπος της αρμενικής φιλανθρωπικής οργάνωσης Lebensbaum Armenien, ενώ το 2017 συμμετείχε στο τηλεπαιχνίδι του RTL *Let's Dance*, τη γερμανική έκδοση του *Dancing with the Stars*.

Αποτελέσματα αγώνων
-------------------

| Α/Α. | Αποτέλεσμα | Ρεκόρ | Αντίπαλος | Απόφαση | Γύρος, χρόνος | Ημ/νία | Τοποθεσία | Σημειώσεις |
| --- | --- | --- | --- | --- | --- | --- | --- | --- |
| 39 | Νίκη | 36–2 (1) | Κροατία Νεβένκα Μίκουλιτς | UD | 10 | 30 Ιουλ. 2016 | Γερμανία Alsterdorfer Sporthalle, Αμβούργο |  |
| 38 | Νίκη | 35–2 (1) | Μεξικό Σουζάνα Κρουζ Πέρεζ | UD | 10 | 2 Οκτ. 2015 | Γερμανία Inselparkhalle, Αμβούργο | Κατάκτηση τίτλων WIBF και GBU. |
| 37 | Νίκη | 34–2 (1) | Ιαπωνία Ναόκο Φουτζιγιόκα | UD | 10 | 8 Νοε. 2014 | Γερμανία Porsche-Arena, Στουτγκάρδη |  |
| 36 | Νίκη | 33–2 (1) | Νότια Κορέα Νταν Μπι Κιμ | TKO | 9 (10), 1:39 | 31 Μαΐου 2014 | Γερμανία König Palast, Κρέφελντ |  |
| 35 | Νίκη | 32–2 (1) | Ιταλία Σιμόνι Γκαλάσι | UD | 10 | 7 Δεκ. 2013 | Γερμανία Porsche-Arena, Στουτγκάρδη |  |
| 34 | Νίκη | 31–2 (1) | Ηνωμένες Πολιτείες Αμερικής Καρίνα Μορένο | UD | 10 | 6 Ιουλ. 2013 | Γερμανία Westfalenhalle, Ντόρτμουντ | Κατάκτηση τίτλου WBA. |
| 33 | Νίκη | 30–2 (1) | Βέλγιο Σανέ Γιαχ | UD | 10 | 1 Φεβρ. 2013 | Γερμανία ISS Dome, Ντίσελντορφ | Κατάκτηση προσωρινού τίτλου WBA. |
| 32 | Ήττα | 29–2 (1) | Ηνωμένες Πολιτείες Αμερικής Καρίνα Μορένο | SD | 10 | 1 Δεκ. 2012 | Γερμανία Burg-Wächter Castello, Ντίσελντορφ | Απώλεια τίτλου WBA. |
| 31 | Ήττα | 29–1 (1) | Ηνωμένες Πολιτείες Αμερικής Μελίσα ΜακΜόροου | MD | 10 | 16 Μαΐου 2012 | Γερμανία Brandenburg-Halle, Φρανκφούρτη | Απώλεια τίτλων WBO και WIBF. |
| 30 | Νίκη | 29–0 (1) | Ταϊλάνδη Τεεραπόρν Πανιμίτ | UD | 10 | 21 Οκτ. 2011 | Γερμανία Brandenburg-Halle, Φρανκφούρτη |  |
| 29 | Νίκη | 28–0 (1) | Μεξικό Άννα Αράτζολα | UD | 10 | 26 Μαρτ. 2011 | Γερμανία Universum Gym, Αμβούργο |  |
| 28 | NC | 27–0 (1) | Μεξικό Αρελύ Μουτσίνο | NC | 3 (10), 0:27 | 17 Ιουλ. 2010 | Γερμανία Sport- und Kongresshalle, Σβερίν | Διακοπή μετά από τραυματισμό της Κεντικιάν λόγω ακούσιας σύγκρουσης με την αντίπαλο. |
| 27 | Νίκη | 27–0 | Γερμανία Νάντια Ράουι | SD | 10 | 24 Απρ. 2010 | Γερμανία Alsterdorfer Sporthalle, Αμβούργο |  |
| 26 | Νίκη | 26–0 | Τουρκία Τζούλια Σαχίν | UD | 10 | 10 Οκτ. 2009 | Γερμανία StadtHalle, Ρόστοκ | Διατήρηση τίτλων WBA και WIBF και κατάκτηση του κενού τίτλου του WBO. |
| 25 | Νίκη | 25–0 | Αργεντινή Καρολίνα Μαρτσέλα Γκουτιέρεζ Γκάιτε | UD | 10 | 4 Ιουλ. 2009 | Γερμανία Color Line Arena, Αμβούργο |  |
| 24 | Νίκη | 24–0 | Ηνωμένες Πολιτείες Αμερικής Έλενα Ριντ | UD | 10 | 20 Μαρτ. 2009 | Γερμανία Alsterdorfer Sporthalle, Αμβούργο |  |
| 23 | Νίκη | 23–0 | Ρωσία Αναστάζια Τοκταούλοβα | UD | 10 | 5 Δεκ. 2008 | Γερμανία Sporthalle Brandberge, Χάλλε |  |
| 22 | Νίκη | 22–0 | Ισραήλ Χαγκάρ Σμούλεφελντ Φίνερ | UD | 10 | 29 Αυγ. 2008 | Γερμανία Burg-Wächter Castello, Ντίσελντορφ |  |
| 21 | Νίκη | 21–0 | Ηνωμένες Πολιτείες Αμερικής Μέρυ Ορτέγκα | TKO | 1 (10), 1:53 | 10 Μαΐου 2008 | Γερμανία Sporthalle Brandberge, Χάλλε |  |
| 20 | Νίκη | 20–0 | Φιλιππίνες Σάρα Γκούντσον | TKO | 3 (10), 0:57 | 29 Φεβρ. 2008 | Γερμανία Alsterdorfer Sporthalle, Αμβούργο |  |
| 19 | Νίκη | 19–0 | Γαλλία Νάντια Χόκμι | UD | 10 | 7 Δεκ. 2007 | Γερμανία Alsterdorfer Sporthalle, Αμβούργο | Διατήρηση τίτλου WBA και κατάκτηση κενού τίτλου WIBF. |
| 18 | Νίκη | 18–0 | Ηνωμένο Βασίλειο Σανί Μάρτιν | TKO | 3 (10), 1:14 | 7 Σεπτ. 2007 | Γερμανία Burg-Wächter Castello, Ντίσελντορφ |  |
| 17 | Νίκη | 17–0 | Γαλλία Νάντια Χόκμι | SD | 10 | 25 Μαΐου 2007 | Γερμανία Fight Night Arena, Κολωνία |  |
| 16 | Νίκη | 16–0 | Ουρουγουάη Μαρία Χοσέ Νούνιεζ | TKO | 3 (10) | 30 Μαρτ. 2007 | Γερμανία Kölnarena, Κολωνία |  |
| 15 | Νίκη | 15–0 | Βενεζουέλα Καρολίνα Αλβάρεζ | TKO | 9 (10), 0:27 | 16 Φεβρ. 2007 | Γερμανία Fight Night Arena, Κολωνία | Κατάκτηση κενού τίτλου WBA. |
| 14 | Νίκη | 14–0 | Γερμανία Μάγια Φρέντσελ | TKO | 4 (10), 1:35 | 21 Νοε. 2006 | Γερμανία Universum Gym, Αμβούργο |  |
| 13 | Νίκη | 13–0 | Ηνωμένες Πολιτείες Αμερικής Μαριμπέλ Ζουρίτα | TKO | 4 (10) | 9 Σεπτ. 2006 | Γερμανία Bördelandhalle, Μαγδεβούργο | Κατάκτηση κενού Διηπειρωτικού tτίτλου WIBF. |
| 12 | Νίκη | 12–0 | Γερμανία Ντανιέλα Γκραφ | UD | 10 | 25 Ιουλ. 2006 | Γερμανία Sportschule Sachsenwald, Αμβούργο | Κατάκτηση κενού Διεθνούς Γερμανικού τίτλου. |
| 11 | Νίκη | 11–0 | Ρωσία Εβγκέντια Ζαμπλότσκαγια | TKO | 2 (6), 1:32 | 15 Απρ. 2006 | Γερμανία Maritim Hotel, Μαγδεβούργο |  |
| 10 | Νίκη | 10–0 | Βουλγαρία Εμιλίνα Μετοντίεβα | TKO | 4 (6), 1:33 | 14 Ιαν. 2006 | Γερμανία Ballhaus, Aschersleben, Germany |  |
| 9 | Νίκη | 9–0 | Ρωσία Μαρία Κριβοσάπκινα | UD | 6 | 13 Δεκ. 2005 | Αυστρία Freizeit Arena, Σέλντεν |  |
| 8 | Νίκη | 8–0 | Βουλγαρία Σλέτα Τάσκοβα | TKO | 2 (6), 1:08 | 29 Οκτ. 2005 | Γερμανία TURM ErlebnisCity, Βραδεμβούργο |  |
| 7 | Νίκη | 7–0 | Τσεχία Ρενάτα Βεσέτσκα | TKO | 4 (6), 0:58 | 17 Σεπτ. 2005 | Γερμανία Harzlandhalle, Ίλζενμπουργκ |  |
| 6 | Νίκη | 6–0 | Σλοβακία Σιμόνα Πεντσάκοβα | TKO | 2 (4), 1:14 | 2 Ιουλ. 2005 | Γερμανία Color Line Arena, Αμβούργο |  |
| 5 | Νίκη | 5–0 | Βουλγαρία Αλμπένα Άτσεβα | TKO | 2 (6) | 4 Ιουν. 2005 | Γερμανία Ballhaus, Ασερζλέμπεν |  |
| 4 | Νίκη | 4–0 | Σλοβακία Τζούλια Βλασένκο | TKO | 3 (4), 1:50 | 7 Μαΐου 2005 | Γερμανία Volkswagen Halle, Μπράουνσβαϊγκ |  |
| 3 | Νίκη | 3–0 | Σλοβακία Λούτσι Σοβιγιούσοβα | TKO | 1 (4) | 9 Μαρτ. 2005 | Γερμανία Sporthalle Wandsbek, Αμβούργο |  |
| 2 | Νίκη | 2–0 | Γερμανία Ντέμπι Λοχμέιερ | KO | 1 (4), 1:23 | 26 Φεβρ. 2005 | Γερμανία Color Line Αρίνα, Αμβούργο |  |
| 1 | Νίκη | 1–0 | Βουλγαρία Ιλιάνα Μπόνεβα | UD | 4 | 15 Ιαν. 2005 | Γερμανία Bördelandhalle, Μαγδεβούργο | Επαγγελματικό ντεμπούτο |

Πηγή:

Παραπομπές
----------

1. 1 2 3 4 5  «Susi Kentikian». *boxrec.com* (στα Αγγλικά). BoxRec. Ανακτήθηκε στις 16 Ιουνίου 2018.
2. 1 2  Krohn, Anne-Dore (15 Φεβρουαρίου 2007). «Durchgeboxt». *zeit.de* (στα Γερμανικά). Zeit Online. Ανακτήθηκε στις 16 Ιουνίου 2018.
3. ↑  Bösecke, Ina (16 Φεβρουαρίου 2007). «"Ich bin ein Killer, ich kämpfe wie ein Mann"». *spiegel.de* (στα Γερμανικά). Spiegel. Αρχειοθετήθηκε από το πρωτότυπο στις 8 Οκτωβρίου 2018. Ανακτήθηκε στις 16 Ιουνίου 2018.
4. ↑  «Susianna "Susi" Kentikian Biography». *womenboxing.com* (στα Αγγλικά). Women's Boxing. 5 Φεβρουαρίου 2013. Αρχειοθετήθηκε από το πρωτότυπο στις 7 Αυγούστου 2019. Ανακτήθηκε στις 23 Ιουνίου 2018.
5. ↑  «Susi Kentikian vs. Simona Galassi on December 7th». *boxingnews24.com* (στα Αγγλικά). Boxing News. 6 Νοεμβρίου 2013. Αρχειοθετήθηκε από το πρωτότυπο στις 29 Ιουνίου 2018. Ανακτήθηκε στις 16 Ιουνίου 2018.
6. 1 2  Jensen, Björn (14 Σεπτεμβρίου 2017). «Olympiagold als letztes Ziel von Susi Kentikian». *abendblatt.de* (στα Γερμανικά). Hamburger Abendblatt. Αρχειοθετήθηκε από το πρωτότυπο στις 2 Δεκεμβρίου 2020. Ανακτήθηκε στις 16 Ιουνίου 2018.
7. ↑  «Let's Dance 2017: Susi Kentikian und Robert Beitsch bekommen für den Cha Cha Cha Standing Ovations». *rtl.de* (στα Γερμανικά). RTL. 21 Μαρτίου 2017. Αρχειοθετήθηκε από το πρωτότυπο στις 22 Μαρτίου 2019. Ανακτήθηκε στις 29 Ιουνίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σούζι Κεντικιάν** |

* Επίσημος ιστότοπος (Γερμανικά)